section_heading: Životopis
paragraph_text: Carev vojskovođa Georgije Manijak je na čelu varjaško-ruske vojske osvojio od Arapa istočni dio Sicilije s Messinom i Sirakuzom, ali njegovi su vojni uspjesi izazvali sumnjičavost u Carigradu pa je bio opozvan. Kao odgovor na to, Georgije Manijak se proglasio carem te prešao s vojskom u Drač i krenuo s vojskom na Solun. Iako je bio u pobjedničkom nadiranju, tijekom jedne bitke 1043. godine, smrtno je ranjen, što je spasilo vladavinu Konstanina IX. Nekoliko godina kasnije uslijedio je novi ustanak pod vodstvom Lava Tornikija iz Makedonije, koji je 1047. godine opsjeo Carigrad koji se nalazio pred padom i samo je uzurpatorova neodlučnost da zauzme prijestolnicu spasila cara.<ref>Ostrogorski, Georgije, Povijest Bizanta 324. - 1453., str. 192.-193.